# Milà-Sanremo 2012

La Milà-Sanremo 2012 fou la 102a edició de la Milà-Sanremo. La cursa es disputà el dissabte 17 de març de 2012, sent el vencedor final l'australià Simon Gerrans (GreenEDGE), que s'imposà a l'esprint al suís Fabian Cancellara (RadioShack-Nissan) i l'italià Vincenzo Nibali (Liquigas-Cannondale).

## Equips participants

El RCS Sport, organitzador de la prova convidà 25 equips, el nombre màxim permès. A banda de la presència obligatòria dels 18 equips UCI ProTeam, foren convidats set equips professionals continentals, Acqua & Sapone, Colnago-CSF, Colombia-Coldeportes, Farnese Vini-Selle Italia, Project 1T4I, Team Type 1-Sanofi i Utensilnord-Named.
| Núm. | Codi | Equip |
| 1-8 | GEC | GreenEDGE Cycling Team |
| 11-18 | ASA | Acqua & Sapone |
| 21-28 | ALM | AG2R La Mondiale |
| 31-38 | AST | Astana Qazaqstan Team |
| 41-48 | BMC | BMC Racing Team |
| 51-58 | COL | Colombia-Coldeportes |
| 61-68 | COG | Colnago-CSF Inox |
| 71-78 | EUS | Euskaltel–Euskadi |
| 81-88 | FAR | Farnese Vini-Selle Italia |
| 91-98 | FDJ | FDJ-BigMat |
| 101-108 | GAR | Garmin-Barracuda |
| 111-118 | KAT | Team Katusha |
| 121-128 | LAM | Lampre-ISD |
| Núm. | Codi | Equip |
| 131-138 | LIQ | Liquigas-Cannondale |
| 141-148 | LTB | Lotto-Belisol |
| 151-158 | MOV | Movistar Team |
| 161-168 | OPQ | Omega Pharma-Quick Step |
| 171-178 | PRO | Project 1t4i |
| 181-188 | RAB | Rabobank ProTeam |
| 191-198 | RNT | RadioShack-Nissan |
| 201-208 | SKY | Team Sky |
| 211-218 | SAX | Team Saxo Bank |
| 221-228 | UNA | Utensilnord-Named |
| 231-238 | TT1 | Team Type 1-Sanofi |
| 241-248 | VCD | Vacansoleil-DCM |

## Desenvolupament de la cursa

Després de 21 quilòmetres de cursa es forma una escapada formada per nou homes, els italians Angelo Pagani (Colnago-CSF Inox) i Pierpaolo de Negri (Farnese Vini-Selle Italia), el kazakh Dmitri Gruzdev (Astana Qazaqstan Team), el colombià Juan Pablo Suárez (Colombia-Coldeportes), el danès Michael Mørkøv (Team Saxo Bank), l'espanyol Juan José Oroz (Euskaltel–Euskadi), el moldau Oleg Berdos (Utensilnord Named), el noruec Vegard Stake Laengen (Type 1-Sanofi) i el xinès Cheng Ji (Project 1t4i). El grup aconseguí una màxima diferència de 14 minuts a manca de 220 quilòmetres per l'arribada. En l'ascensió al coll de la Manie, sota el lideratge dels ciclistes del Liquigas-Cannondale, molts corredors perden contacte, entre ells el vigent campió del món Mark Cavendish (Team Sky) o l'estatunidenc Tyler Farrar (Garmin-Barracuda). En el descens d'aquest port Carlos Quintero (Colòmbia-Coldeportes) va patir una forta caiguda que li provocà una commoció cerebral. A 56 quilòmetres de meta el grup d'escapats és absorbit per un gran grup encapçalat pel BMC Racing Team i Omega Pharma-Quick Step. A Cipressa Johnny Hoogerland (Vacansoleil-DCM) i Patxi Vila (Utensilnord Named) ataquen, mentre Philippe Gilbert (BMC Racing Team) es veu involucrat en una caiguda que li fa perdre tota opció a la victòria final. En l'ascensió al Poggio són Valerio Agnoli (Liquigas-Cannondale) i Ángel Madrazo (Movistar Team) els que busquen l'escapada, però Vincenzo Nibali (Liquigas-Cannondale) llença un violent atac que sols és seguit per Simon Gerrans (GreenEDGE) i Fabian Cancellara (RadioShack-Nissan). Simon Gerrans es proclamarà vencedor, en imposar-se a l'esprint a aquest trio en l'arribada final.

## Classificació final

| | Ciclista | Equip | Temps | Punts UCI |
| 1 | Simon Gerrans (AUS) | GreenEDGE | 6h 59' 24" | 100 |
| 2 | Fabian Cancellara (SUI) | RadioShack-Nissan | m. t. | 80 |
| 3 | Vincenzo Nibali (ITA) | Liquigas-Cannondale | m. t. | 70 |
| 4 | Peter Sagan (SVK) | Liquigas-Cannondale | + 3" | 60 |
| 5 | John Degenkolb (GER) | Project 1t4i | m. t. | - |
| 6 | Filippo Pozzato (ITA) | Farnese Vini-Selle Italia | m. t. | - |
| 7 | Óscar Freire (ESP) | Team Katusha | m. t. | 30 |
| 8 | Alessandro Ballan (ITA) | BMC Racing Team | m. t. | 20 |
| 9 | Daniel Oss (ITA) | Liquigas-Cannondale | m. t. | 10 |
| 10 | Daniele Bennati (ITA) | RadioShack-Nissan | m. t. | 4 |

## Referències

* ↑ «Milano-Sanremo, la startlist definitiva» (en italià). spaziociclismo.it, 06-03-2012. [Consulta: 17 març 2012].
* ↑ Westemeyer, Susan «Gerrans wins in Milan-San Remo». Cycling News. Future Publishing Limited, 17-03-2012 [Consulta: 17 abril 2012]. Arxivat 2013-03-20 a Wayback Machine. «Còpia arxivada». Arxivat de l'original el 2013-03-20. [Consulta: 17 abril 2012].

## Enllaços externs

* Web oficial